Österreichischer Alpenverein

**Österreichischer Alpenverein** (skratka **ÖAV** popr. **OeAV**; po slovensky doslova *Rakúsky alpský spolok*), je najväčšia rakúska horolezecká záujmová organizácia so sídlom v Innsbrucku. Združenie sa skladá z 193 právne samostatných sekcií, z ktorých 2 sú mimo Rakúska (sekcia Britannia a sekcia Flandern). Združuje viac ako 726 000 členov (stav v roku 2024) a jeho takmer 15 000 dobrovoľných funkcionárov sa stará o 225 horských chát a približne 26 000 km turistických a horských ciest. Za prezidenta bol v roku 2025 zvolený doktor biochémie, odborník na informačnú bezpečnosť a dlhoročný spolkový funkcionár Wolfgang Schnabl (* 1960).

## História
náhľad|Výročná správa sekcie Berlín DuÖAV, 1914
Po britskom Alpine Clube je rakúsky Alpenverein druhou najstaršou organizáciou svojho druhu na svete. Ustanovujúca schôdza Österreichischer Alpenverein sa konala 9. novembra 1862 v Zelenej sále Akadémie vied vo Viedni. Na založení spolku sa významne podieľali študenti Paul Grohmann, Edmund von Mojsisovics a Guido von Sommaruga.

V roku 1869 založili v Mníchove nemeckí a rakúski horolezci Deutscher Alpenverein (DAV). Pojem „nemecký“ v tom čase v sebe zahŕňal nemecky hovoriace oblasti strednej Európy a „nemeckými Alpami“ boli myslené Východné Alpy. DAV nepôsobil centralizovane. Od severného Nemecka až po Jadran fungovalo množstvo samostatných spolkov, ktoré mali na starosti alpské pracovné oblasti, kde stavali turistické chaty a cesty, školili horských vodcov a podporovali miestne horské obyvateľstvo. Ustanovujúce zhromaždenie 6. sekcie DAV sa konalo 19. mája v 1870 v Prahe.

Rýchly rozvoj a úspechy DAV čoskoro viedli k zlúčeniu oboch alpských spolkov. V roku 1873 oba spolky založili Deutscher und Österreichischer Alpenverein (DuOeAV). OeAV sa spoločne s viedenskou sekciou DAV (Sektion Wien DAV) stal novou sekciou Austria DuOeAV. Centrálna spolková kancelária s výborom putovala po celom spoločnom území. Až do prvej svetovej vojny vzniklo takmer 400 sekcií s 319 horskými chatami.
[náhľad|[Austriahütte 1890, s Dachsteinsüdwand - Hoher Dachstein]]
Po rozpade monarchie stratili sekcie veľa chát v Južnom Tirolsku a po vzniku Československa sa museli od svojej materskej organizácie dištancovať aj nemecké sekcie na území nového štátu. Novo vytvorené alpské spolky na území Československa sa združovali od 7. marca 1920 vo Zväze nemeckých alpských spolkov v Československu (Verband der Deutschen Alpenvereine in der Tschechoslowakei) so sídlom v Tepliciach. Prvým predsedom bol zvolený Peter Kotter.

Najmä v prvých rokoch po prvej svetovej vojne sa začali prejavovať v spolku xenofóbne a antisemitské tendencie. Hoci ústredný výbor ponechal sekciám voľnú ruku pri prijímaní árijského ustanovenia a zmene stanov, väčšina sekcií ho v Rakúsku prijala. Novo založená sekcia židovských a liberálnych členov Donauland sa stala terčom útokov zo strany antisemitskej členskej základne. V roku 1924 sa centrálny výbor dohodol na kompromise. Sekcia Donauland bola z DuÖAV vylúčená s tým, že antisemiti prestanú so svojimi útokmi. Situácia sa zhoršila aj vo vzťahu k spolku Naturfreunde (Priatelia prírody). V roku 1933/34 rozpustila nacistická vláda v Nemecku a austrofašistická vláda s ľavicovým blokom v Rakúsku aj spolok Naturfreunde. Sekcie alpského spolku ale odmietali prijať ich zhabaný majetok, ktorý im vláda ponúkla.

### Druhá svetová vojna
náhľad|Hofpürglhütte v roku 1971
náhľad|Schwarzenberghütte v roku 2012
Po pripojení Rakúska k Nemeckej ríši v roku 1938 sa následníckou organizáciou stal Nemecký alpský spolok (DAV) fungujúci pod Národno-socialistickým ríšskym zväzom pre telesnú výchovu (Nationalsozialistischer Reichsbund für Leibesübungen / NSRL), ktorý zastrešovala organizácia NSDAP. Na jeseň roku 1938 bolo k nemu pripojených aj 17 sekcií Alpského spolku z československého pohraničia (Sudet). Sídlom rakúskej sekcie zostal Innsbruck. Všetky malé alpské spolky aj s elitným Rakúskym alpským klubom (Österreichischer Alpenklub / ÖAK) boli zrušené alebo sa z nich stali samostatné sekcie pod DAV. Za predsedu bol zvolený rakúsky krajinský kancelár Arthur Seyß-Inquart, presvedčený národný socialista a antisemita.

### Povojnová história
Po druhej svetovej vojne si rakúske alpské spolky prešli ťažkou cestou vyjasňovania právnych vzťahov a vymáhaním majetku prostredníctvom Ústavného súdu (Verfassungsgerichtshof). Niektoré sekcie boli uznané a niektoré museli byť znovu založené. Od roku 1951 prijal spolok svoj pôvodný názov Österreichischer Alpenverein. Horské chaty bývalých sekcií pod Nemeckým ríšskym alpským spolkom boli zverené nezávislému správcovi a až po podpísaní Rakúskej štátnej zmluvy o znovuobnovení rakúskej suverenity a demokracie mohli prejsť do majetku pôvodných sekcií DAV. Životné pomery v krajine sa postupne normalizovali, Rakúsko zažívalo v 60. rokoch 20. storočia rozmach ekonomiky a so záujmom obyvateľstva o trávení dovolenky a voľného času sa rozvíjala nielen činnosť Rakúskeho alpského spolku, ale stúpla aj členská základňa. Spriatelené spolky ÖAV, DAV a AVS (Alpenverein Südtirol) začali spoločne spolupracovať. Vedenie Rakúskeho alpského spolku sídli v Innsbrucku. V roku 2012 oslávil spolok 150 rokov od svojho založenia.

## Sekcie rakúskeho Alpenverein
Sú vždy združené podľa spolkovej krajiny do tzv. Landesverbandu alebo krajinského zväzu.

### Burgenland
náhľad|Vlajka ÖAV na Teufelsteine vo Viedenskom lese
* Sektion Burgenland
* Sektion Südburgenland

### Landesverband Kärnten
* Sektion Feldkirchen, Feldkirchen in Kärnten
* Sektion Gmünd, Malta, Kärnten
* Sektion Großkirchheim-Heiligenblut, Großkirchheim
* Sektion Hermagor, Hermagor
* Sektion Klagenfurt, Klagenfurt
* Sektion Mallnitz, Mallnitz
* Sektion Millstatt, Millstatt am See, Kärnten
* Sektion Mölltal, Obervellach
* Sektion Obergailtal-Lesachtal, Kötschach-Mauthen
* Sektion Radenthein, Radenthein
* Sektion Spittal an der Drau, Spittal an der Drau
* Sektion Steinnelke, Oberes Drautal
* Sektion Winklern, Winklern, Mölltal
* Sektion Wolfsberg, St. Stefan im Lavanttal
* Zweig Villach, Villach
* Sektion Weitwanderer
* Die Karnischen

### Landesverband Niederösterreich
* Alpenverein Mödling, Mödling
* Alpenverein Waldviertel, Waidhofen an der Thaya
* Sektion Amstetten, Amstetten
* Sektion Berndorf, Berndorf, Niederösterreich
* Sektion Enzian, Neuhaus, Triestingtal
* Sektion Euratsfeld, Euratsfeld
* Sektion GV Stockerau, Stockerau
* Sektion Horn, Horn, Niederösterreich
* Sektion Königstetten, Königstetten
* Sektion Krems, Krems an der Donau
* Sektion Liesing-Perchtoldsdorf, Perchtoldsdorf
* Sektion Melk, Kilb
* Sektion Mistelbach, Mistelbach an der Zaya
* Sektion Reichenau, Reichenau an der Rax
* Sektion Sankt Leonhard/Forst, St. Leonhard am Forst
* Sektion Sieghartskirchen, Sieghartskirchen
* Sektion Spitz, Spitz, Donau
* Sektion St. Peter/Au, St. Peter in der Au
* Sektion St. Pölten, St. Pölten
* Sektion Teufelstein-Perchtoldsdorf, Perchtoldsdorf
* Sektion Tulln, Tulln an der Donau
* Sektion Waidhofen/Ybbs, Waidhofen an der Ybbs
* Sektion Weitwanderer, Wien
* Sektion Wiener Neustadt, Wiener Neustadt
* Zweig Baden, Baden bei Wien

### Landesverband Oberösterreich
* Sektion Altenberg, Altenberg bei Linz
* Sektion Bad Hall, Bad Hall
* Sektion Braunau, Braunau am Inn
* Sektion Neugablonz-Enns, Enns
* Sektion Freistadt, Freistadt, Oberösterreich
* Sektion Gmunden, Gmunden
* Sektion Großraming, Großraming
* Sektion Grünburg, Grünburg, Oberösterreich
* Sektion Hallstatt, Hallstatt
* Sektion Kirchdorf, Kirchdorf an der Krems
* Sektion Kremsmünster, Kremsmünster
* Sektion Laakirchen, Laakirchen
* Sektion Lambach, Lambach
* Alpenverein Linz, Linz
* Alpenverein TK Linz, Linz
* Sektion Molln-Steyrtal, Molln
* Sektion Mondsee, Mondsee
* Alpenverein Ried im Innkreis, Ried im Innkreis
* Sektion Wartberg an der Krems, Ried im Traunkreis
* Sektion Rohrbach, Rohrbach in Oberösterreich
* Sektion Salzkammergut, Bad Ischl (predtým sekcia Bad Goisern, sekcia Bad Ischl, sekcia Ebensee a sekcia St. Wolfgang)
* Sektion Mattighofen, Schalchen
* Sektion Schärding, Schärding
* Sektion Schwanenstadt, Schwanenstadt
* Sektion Spital am Pyhrn, Spital am Pyhrn
* Alpenverein Steyr, Steyr
* Sektion Vöcklabruck, Vöcklabruck
* Sektion Wels, Wels
* Sektion Weyer, Weyer, Oberösterreich
* Sektion TK Windischgarsten, Windischgarsten
* Sektion Rodlland, Zwettl an der Rodl

### Landesverband Salzburg
* Sektion Badgastein, Bad Gastein
* Ortsgruppe Dorfgastein, Dorfgastein
* Sektion Bad Hofgastein, Bad Hofgastein
* Sektion Bischofshofen, Bischofshofen
* Sektion Großarl-Hüttschlag
* Sektion Hallein, Hallein
* Sektion Kaprun, Kaprun
* Sektion Kuchl, Kuchl
* Sektion Lammertal, Abtenau
* Sektion Lend-Dienten, Lend
* Sektion Leogang, Leogang
* Sektion Lofer, St. Martin bei Lofer
* Sektion Lungau, Mariapfarr
* Sektion Niedernsill, Niedernsill
* Ortsgruppe Bramberg
* Ortsgruppe Krimml
* Ortsgruppe Neukirchen
* Ortsgruppe Uttendorf
* Ortsgruppe Wald
* Sektion Oberpinzgau, Mittersill
* Ortsgruppe St. Martin
* Ortsgruppe Wagrain/Kleinarl, Wagrain Markt
* Sektion Pongau, St. Johann im Pongau
* Sektion Radstadt, Eben im Pongau
* Sektion Rauris, Rauris
* Sektion Saalfelden, Saalfelden am Steinernen Meer
* Ortsgruppe Eggelsberg, Eggelsberg
* Ortsgruppe Golling, Golling an der Salzach
* Ortsgruppe Großgmain, Salzburg
* Ortsgruppe Ostermiething, St. Georgen bei Salzburg
* Ortsgruppe Seekirchen, Seekirchen am Wallersee
* Ortsgruppe Strasswalchen, Friedburg
* Ortsgruppe Werkschulheim Felbertal
* Sektion Alpenverein Thalgau, Thalgau
* Sektion Salzburg, Salzburg
* Sektion Sankt Gilgen, St. Gilgen
* Sektion Wallersee, Henndorf am Wallersee
* Sektion Warnsdorf-Krimml, Krimml
* Sektion Werfen, Werfen
* Sektion Zell am See, Zell am See

### Landesverband Steiermark
* Akademische Sektion Graz, Graz
* Alpenverein Gleisdorf, Gleisdorf
* Sektion Admont-Gesäuse, Admont
* Sektion Anger, Anger, Steiermark
* Sektion Ausseerland, Bad Aussee
* Sektion Bad Mitterndorf, Bad Mitterndorf
* Sektion Bruck/Mur, Bruck an der Mur
* Sektion Deutschlandsberg, Deutschlandsberg
* Sektion Eisenerz, Eisenerz
* Sektion Feldbach, Mühldorf bei Feldbach
* Sektion Fohnsdorf, Fohnsdorf
* Sektion Frohnleiten, Frohnleiten
* Sektion Fürstenfeld, Fürstenfeld
* Sektion Gratkorn-Gratwein, Gratwein
* Sektion Graz-St. G.V., Graz
* Sektion Gröbming, Gröbming
* Sektion Hartberg, Hartberg
* Sektion Hau im Ennstal/Ennstal, Haus, Steiermark
* Sektion Hitzendorf, Hitzendorf
* Sektion Judenburg, Judenburg
* Sektion Kapfenberg, Kapfenberg
* Sektion Kirchbach, Pirching am Traubenberg
* Sektion Knittelfeld, Knittelfeld
* Sektion Köflach, Köflach
* Sektion Krieglach, Krieglach
* Sektion Leibnitz, Wagna
* Sektion Leoben, Leoben
* Sektion Liezen, Liezen
* Sektion Mariazellerland, Mariazell
* Sektion Mitterdorf, Mitterdorf im Mürztal
* Sektion Mixnitz, Mixnitz
* Sektion Murau, Murau
* Sektion Mürzzuschlag, Mürzzuschlag
* Sektion Öblarn, Öblarn
* Sektion Pruggern, Pruggern
* Sektion Rottenmann, Rottenmann
* Sektion Sankt Gallen, Sankt Gallen, Steiermark
* Sektion Schladming, Schladming
* Sektion Stainach, Stainach
* Sektion St. Margarethen/Raab, Markt Hartmannsdorf
* Sektion Trieben, Trieben
* Sektion Trofaiach, Trofaiach
* Sektion Voitsberg, Voitsberg
* Sektion Wartberg, St. Barbara im Mürztal
* Sektion Weisskirchen, Weißkirchen in Steiermark
* Sektion Weiz, Weiz
* Sektion Wildon, Wildon

### Landesverband Tirol
* Sektion Lechtal, Bach, Lechtal
* Sektion Mittleres Unterinntal, Brixlegg
* Sektion Ehrwald, Ehrwald
* Sektion Fieberbrunn, Fieberbrunn
* Sektion Stubai, Fulpmes
* Sektion Hall in Tirol, Hall in Tirol
* Sektion Hochfilzen, Hochfilzen
* Sektion Brixen im Thale, Hopfgarten im Brixental
* Sektion Imst-Oberland, Imst
* Akademische Sektion Innsbruck, Innsbruck
* Alpenverein Innsbruck, Innsbruck
* Sektion TK Innsbruck, Innsbruck
* Zweig Jenbach, Jenbach
* Sektion Kirchberg, Kirchberg in Tirol
* Sektion Kirchbichl Umgebung, Kirchbichl
* Sektion Kitzbühel, Kitzbühel
* Sektion Kössen-Reit im Winkl, Kössen
* Sektion Kufstein, Kufstein
* Sektion Landeck, Landeck, Tirol
* Sektion Innerötztal, Längenfeld
* Sektion Lienz, Lienz
* Sektion Matrei in Osttirol, Matrei in Osttirol
* Sektion Zillertal, Mayrhofen
* Sektion Matrei am Brenner, Mühlbachl
* Sektion Nauders-Pfunds, Nauders
* Sektion Vorder-Ötztal, Oetz, Tirol
* Sektion Reutte, Reutte
* Sektion Schwaz, Schwaz
* Sektion Sillian, Sillian
* Sektion Steinach am Brenner, Steinach am Brenner
* Sektion Defereggen, St. Jakob in Defereggen
* Sektion Wilder Kaiser St. Johann, St. Johann in Tirol
* Sektion Hohe Munde, Telfs
* Sektion Umhausen, Umhausen
* Sektion Waidring, Waidring
* Sektion Wattens, Wattens
* Sektion Reichenberg, Wien
* Sektion Wörgl-Wildschönau, Wörgl

### Landesverband Wien
* Alpenverein Edelweiss
* Alpenverein Austria
* Alpenverein Gebirgsverein
* Akademische Sektion Wien
* Alpenverein Wien
* Sektion Stuhlecker

### Sektion Alpenverein Vorarlberg
### Sekcie v zahraničí
* Sektion Britannia
* Sektion Flandern

## Horolezecké dedinky (Bergsteigerdörfer)
Projekt Bergsteigerdörfer (Horolezecké dedinky) iniciovali v roku 2008 Österreichischer Alpenverein, Alpenkonvention a starostovia rakúskych obcí s pôvodnou zachovanou kultúrou. Cieľom projektu je zachovať históriu aj prírodné krásy zapojených lokalít pre budúce generácie. V alpských dedinkách, ktoré stáli pri zrode alpinizmu, nedôjde vďaka takému projektu k výstavbe rozľahlých hotelových komplexov či veľkých lyžiarskych centier s lanovkami. Do projektu sa už zapojilo celkom 43 dediniek z Rakúska, Bavorska, Talianska, Švajčiarska a Slovinska. 

## Výhody členstva v spolku
Členstvo v Rakúskom alpskom spolku má pre športovcov aj turistov mnoho výhod:

* zľavy na ubytovanie v horských chatách ÖAV a ostatných alpských spolkov
* poistenie nielen športových aktivít, platné po celom svete
* možnosť ďalšieho vzdelávania v organizovaných kurzoch

Úplný výpis výhod možno nájsť na stránkach ÖAV.

## Získanie členstva pre občanov Slovenska
Občania Slovenska sa môžu stať členmi rakúskeho Alpenverein. Majú potom nárok na rovnaké služby ako členovia z Rakúska. Niektoré sekcie Alpenverein majú slovenské miestne skupiny (tzv. Ortsgruppe) kde je možné sa stať členom. Podrobnejšie informácie je možné nájsť na slovenských stránkach ÖAV www.edelweiss.sk a ďalších.

## Referencie

## Externé odkazy
* www.alpenverein.at – Oficiálna stránka ÖAV (v nemčine)
* www.oeav.at – Oficiálna stránka ÖAV (v nemčine)
* https://www.alpenverein.at/edelweiss-sk/ – stránka slovenskej miestnej skupiny sekcie Alpenverein Edelweiss (v slovenčine)
* www.edelweiss.sk – stránka slovenskej miestnej skupiny sekcie Alpenverein Edelweiss (v slovenčine)

Kategória:Turistika v Rakúsku
Kategória:Horolezectvo v Rakúsku
Kategória:Organizácie založené v 1862